google/wiki40b huggingface dataset:
उत्तर रेलवे (भारत)

उत्तर रेलवे भारतीय रेल की एक इकाई है। इसे लघुरूप में उरे कहा जाता है। इसकी स्थापना 14 अप्रैल 1952 में हुई थी। इसका मुख्यालय दिल्ली  में स्थित है।
मनदीप सिंह (हॉकी)

शुरुआती समय

सिंह ने सुरजी हॉकी अकादमी के लिए युवा खिलाड़ी के रूप में फील्ड हॉकी खेलना शुरू किया था| यह अकादमी उनके गृहनगर जालंधर में स्थित हैंं|

रांची राइनोज

16 दिसंबर 2012 को मनदीप को रांची राइनोज हॉकी लीग की नीलामी में $१३,००० राशि में हासिल किया था| तब से वो आज तक रांची राइनोज के लिए खेल रहे है|

अंतरराष्ट्रीय

सिंह ने 18 फरवरी 2013 को भारत की राष्ट्रीय फील्ड हॉकी टीम के लिए खेलना शुरू किया था| मनदीप ने ओमान के खिलाफ 20 फरवरी 2013 को अपना पहला अंतरराष्ट्रीय गोल किया|

आंकड़े

23 फरवरी 2013 तक
राग मेघमल्लार

वर्षा ऋतु में गाने वाला राग, जिनसे बारिश होती है।
भारतीय द्रव्य बाजार

भारतीय द्रव्य बाजार (Money market in India) भिन्न-भिन्न प्रकार के उपबाजारों से मिलकर बना है जो अपने-अपने तरह के विशिष्ट लघु-अवधि क्रेडिट के लिए हैं। द्रव्य बाजार लोगों के लघु-अवधि के ऋणों और निवेशों को पूरा करता है। लघु-अवधि के फण्ड के अन्तर्गत अधिकांश फण्ड एक रात की अवधि से लेकर एक वर्ष तक की अवधि के होते हैं। इसमें वे वित्तीय पत्र (financial instruments) भी सम्मिलित हैं जो धन (मनी) के निकटतम विकल्प समझे जाते हैं। विकसित अर्थव्यवस्थाओं की भाँति ही भारतीय द्रव्य बाजार भी विविधतापूर्ण है और और अनेकों चरणों से होकर गुजरा है (परम्परागत ट्रेजरी बिल और काल मनी से लेकर जमा प्रमाणपत्र, रेपो, फॉरवर्ड रेट एग्रीमेन्ट, तथा ब्याज दर स्वैप तक)
परिक्रमा

भारतीय धर्मों (हिन्दू, जैन, बौद्ध आदि) में पवित्र स्थलों के चारो ओर श्रद्धाभाव से चलना 'परिक्रमा' या 'प्रदक्षिणा' कहलाता है। मन्दिर, नदी, पर्वत आदि की परिक्रमा को पुण्यदायी माना गया है।
चौरासी कोसी परिक्रमा, पंचकोसी परिक्रमा आदि का विधान है। परिक्रमा की यात्रा पैदल, बस या दूसरे साधनों से तय की जा सकती है लेकिन अधिकांश लोग परिक्रमा पैदल चलकर पूर्ण करते हैं। परिक्रमा दक्षिणावर्त (क्लॉक-वाइज) होती है, अर्थात परिक्रमा करते समय देवस्थान या देवता अपने दाएँ हाथ की तरफ रहते हैं।
ब्रज क्षेत्र में गोवर्धन, अयोध्या में सरयू, चित्रकूट में कामदगिरि और दक्षिण भारत में तिरुवन्मलई की परिक्रमा होती है जबकि उज्जैन में चौरासी महादेव की यात्रा का आयोजन किया जाता है।
दक्षिण कोरिया का इतिहास

कोरिया में ई. पू. १९१८ से १३९ ई. तक कोर-यो (Kor-Yo) वंश का राज्य था जिससे इस देश का नाम कोरिया पड़ा। चीन तथा जापान से इस देश का अधिक संपर्क रहा है। जापान निवासी इसे चोसेन (Chosen) कहते रहे हैं जिसका शाब्दिक अर्थ है सुबह की ताज़गी का देश। यह देश अगणित बार बाह्य आक्रमणों से त्रस्त हुआ। फलत: इसने अनेक शताब्दियों तक राष्ट्रीय एकांतिकता की भावना अपनाना श्रेयस्कर माना। इस कारण इसे संसार में 'यती देश' (Hermit Kingdom) कहा जाता रहा है।
अनेक शताब्दियों तक यह चीन का एक राज्य समझा जाता था। १७७६ ई. में इसने जापान के साथ संधि-संपर्क स्थापित किया। सन् १९०४-१९०५ ई. के रूस-जापान युद्ध के पश्चात् यह जापान का संरक्षित क्षेत्र बना। २२ अगस्त् १९१० ई. को यह जापान का अंग बना लिया गया। द्वितीय महायुद्ध के समय जब जापान ने आत्मसमर्पण किया तब १९४५ ई. में याल्टा संधि के अनुसार ३८ उत्तरी अक्षांश रेखा द्वारा इस देश को दो भागों में विभाजित कर दिया गया। उत्तरी भाग पर रूस का और दक्षिणी भाग पर संयुक्त राज्य अमरीका का अधिकार हुआ। पश्चात् अगस्त १९४८ ई. में दक्षिणी भाग में कोरिया गणतंत्र का तथा सितंबर, १९४८ ई. में उत्तरी कोरिया में कोरियाई जनतंत्र (Korean Peoples Democratic Republic) की स्थापना हुई। दक्षिण कोरिया की राजधानी सियोल और उत्तर कोरिया की पियांगयांग बनाई गई। सन् १९५३ ई. की पारस्परिक संधि के अनुसार ३८ उत्तर अक्षांश को विभाजन रेखा मानकर इन्हें अब उत्तरी तथा दक्षिणी कोरिया कहा जाने लगा है।
उत्तरी अटलांटिक महासागर

उत्तरी अटलांटिक महासागर अटलांटिक महासागर का उत्तरी भाग है।
राष्ट्रीय मस्तिष्क अनुसंधान केंद्र, मानेसर, हरियाणा

तंत्रिका विज्ञान का क्षेत्र पूरे विश्व में बहुत तेजी से विकसित हो रहा है। बडे-बड़े तंत्रिकीय रोगों से निपटने के लिए आण्विक, कोशिकीय, आनुवंशिक एवं व्यवहारिक स्तरों पर मस्तिष्क की क्रिया के सन्दर्भ में समग्र क्षेत्र पर विचार करने की आवश्यकता को पूरी तरह महसूस किया गया है।

स्थापना

स्वास्थ्य विभाग ने 14 नवंबर, 1997 को मस्तिष्क अनुसंधान के लिए समर्पित एक केन्द्र की स्थापना की हैं जिसे राष्ट्रीय मस्तिष्क अनुसंधान केन्द्र (एनबीआरसी) का नाम दिया गया है। यह केन्द्र तंत्रिका विज्ञान अनुसंधान के अग्रणी क्षेत्रों में कार्य करने, मौजूदा दलों की नेटवकिर्गं करने और आवश्यकतानुसार देश में इस विधा के समग्र विकास को संयोजित करने के लिए छोटे-छोटे एककों की स्थापना करने के उद्देश्य से अवसंरचनात्मक सुविधाएं प्रदान करने और समन्वित बहु-विषयक दल तैयार करने के लिए समर्पित है। नेटवकिर्गं की यह प्रणाली बाह्य केन्द्रों और क्रोड़ केन्द्र के बीच कार्मिकों के विवेकपूर्ण आदान-प्रदान के जरिए स्थानीय प्रतिभा का सृजन करेगी और उन्हें प्रोत्साहित भी करेगी। अनुसंधान के अतिरिक्त, यह केन्द्र तंत्रिका विज्ञान के बहुमुखी क्षेत्रों में व्यापक प्रशिक्षण तथा शिक्षण के लिए राष्ट्र स्तरीय आधार प्रदान करता है।
तॊंडूरु (कडप)

Infobox Indian Jurisdictions |type = गाँव = अमौरा |district = रोहतास |official_languages = भोजपुरी |state_name = बिहार |website = www.nikukumarsingh.simplesite.com |area_telephone = |postal_code = 802214 |climate = |precip = |temp_annual = |temp_winter = |temp_summer = |population_total = लगभग 1500 |population_as_of = |population_density = |leader_title_1 = नीकु कुमार सिंह |leader_name_1 = Niku Kumar Singh |established_date = 23/12/2015
अमौरा (रोहतास) में भारत के बिहार राज्य के अन्तर्गत के रोहतास जिले का एक गाँव है।
मैं नीकु कुमार सिंह अमौरा बिहार का रहने वाला एक छात्र हूँ। मेरे पिताजी का नाम "श्री कन्हैया सिंह" है। मैं राजपूत( चंदेल वंस) जात का लड़का हूँ।
लेजोन जलसन्धि

यह विश्व की एक प्रमुख जलसन्धि हैं।
इरमिंजर धारा

इरमिंजर धारा, अन्ध महासागर की एक प्रमुख सागरीय धारा हैं।
देवेंद्र कुमार पाठक

परिचय

श्री देवेंद्र कुमार पाठक भारतीय पुलि‍स सेवा १९७९ बैच के २३ आसाम मेघालय कैडर के अधि‍कारी हैं और इस पद को संभाने से पहले वे सीमा सुरक्षा बल के वि‍शेष महानि‍देशक के रूप में कार्यरत थे। सीआरपीएफ में अपने कार्यकाल के दौरान उन्हें नक्सल-विरोधी दस्ते "कोबरा" (कमाण्डो बटालियन फॉर रेसोल्यूट ऐक्शन) का गठन करने की जिम्मेदारी मिली।
समुद्री युद्ध

समुद्र या किसी विशाल जलराशि के भीतर और सतह पर किये जाने वाले युद्ध समुद्री युद्ध या नौसैनिक युद्ध (Naval warfare) कहलाते हैं।
कोलिंदा ग्रैबर

कोलिंदा ग्रैबर (जन्म २९ अप्रैल १९६८) क्रोएशियाई राजदूत और राजनीतिज्ञ हैं। ११ जनवरी २०१५ को उन्होंने २०१५ के क्रोएशियाई राष्ट्रपति चुनाव में जीत दर्ज की और १९ फ़रवरी २०१५ को क्रोएशिया की प्रथम महिला राष्ट्रपति निर्वाचित हुईं ।
सुधा अरोड़ा

नाम सुधा अरोड़ा
जन्म 04 अक्टूबर 1948
जन्मस्थान लाहौर पाकिस्तान
पेशा लेखिका
राष्ट्रीयता भारतीय

जीवन परिचय

सुधा अरोड़ा (English:Sudha Arora)(Urdu:سدھا ارورا) का जन्म लाहौर (पाकिस्तान) में सन् 1948 में हुआ। उनकी उच्च शिक्षा कलकत्ता विश्वविधालय से हुई। इसी विश्वविधालय के दो कॉलेजों में उन्होंने सन् 1969 से 1971 तक अध्यापन कार्य किया। सुधा अरोड़ा कथा साहित्य में एक चर्चित नाम है।

साहित्यिक विशेषता

सुधा अरोड़ा की कहानियाँ लगभग सभी भारतीय भाषा के अलावा कई विदेशी भाषओं में अनुवादित है।  उन्होंने भारतीय महिलाओं, कलाकारोंके आत्मकथ्यों के दो संकलन'‘दहलीज को लांघते हुए’' तथा '‘पंखोकी उड़ान’' तैयार किया हैं लेखन के स्तर पर पत्र-पत्रिकाओं में भी उनकी सक्रियता बनी हुई हैं।  पाक्षिक पत्रिका '‘सारिका’' में ‘आम आदमी जिन्दा सवाल’ और राष्ट्रीय दैनिक '‘जनसत्ता’' में महिलाओं से सम्बंधित मुद्दे पर उनका साप्ताहिक स्तंभ ‘वामा’ बहुचर्चित रहा है महिला संगठनो के सामाजिक कार्यों के प्रति उनकी सक्रियता एवं समर्थन जारी है।  महिलाओं पर ही केन्द्रित‘औरत की दुनिया बनाम दुनिया की औरत’ लेखों का संग्रह शीघ्र प्रकाश्य है। ‘उत्तर प्रदेश हिन्दी संस्थान’ द्वारा उन्हें खास पुरुस्कार से
सम्मानित किया गया।
दिलीप सरकार

दिलीप सरकार एक भारतीय राजनीतिज्ञ तथा वर्तमान त्रिपुरा विधानसभा मेें विधायक हैैं |
लेव्हि एश्कॉल

लेव्हि एश्कॉल (२५ अक्टूबर १८९५ - २६ फ़रवरी १९६९) इज़राइल के तीसरे प्रधानमन्त्री थे। २६ जून १९६३ से उनकी मौत तक उनका कार्यकाल रहा। वे दिल के दौरे से मर गए।
ग़ज़ा के पास स्थीत एश्कॉल राष्ट्रीय उद्यान का नाम उनके नाम पर है।
हरिभूमि

हरिभूमि हिन्दी भाषा में प्रकाशित होने वाला एक दैनिक समाचार पत्र है जो भारत में हरियाणा, छत्तीसगढ़ और मध्य प्रदेश में प्रकाशित होता है। इसकी स्थापना १९९६ में हुई जो वर्तमान में हरियाणा में रोहतक से, छत्तीसगढ़ में बिलासपुर, रायपुर एवं रायगढ़ से, मध्य प्रदेश में जबलपुर से और दिल्ली से प्रकाशित होता है। हरिभूमि ग्रुप की शुरुआत 5 सितंबर 1996 को साप्ताहिक हिंदी पत्रिका के रूप में हुई थी। बाद में नवंबर 1997 में यह दैनिक हिंदी अखबार के रूप में हरियाणा से रोहतक एडिशन के रूप में लांच किया गया। रोहतक एडिशन के जरिए पूरे हरियाणा राज्य की खबरें प्रकाशित की जाने लगीं।
अप्रैल 1998 में हरिभूमि मीडिया ग्रुप ने दिल्ली संस्करण की शुरूआत की और दिल्ली के साथ फरीदाबाद और गुड़गांव की खबरें प्रकाशित की जाने लगीं।
मार्च 2001 में हरिभूमि ग्रुप ने छत्तीसगढ़ में प्रवेश किया और बिलासपुर एडिशन की शुरूआत की। जून 2002 में बिलासपुर औऱ रायपुर में ग्रुप के ऑफिस शुरू किए गए। रायपुर एडिशन ने उड़ीसा के भी काफी क्षेत्र की खबरें प्रकाशित करनी शुरू कीं।
अक्टूबर 2008 में मध्य प्रदेश से हरिभूमि जबलपुर की शुरूआत की गई। इसी साल छत्तीसगढ़ में रायगढ़ एडीशन की भी शुरूआत की गई।
वर्णाश्रम धर्म

वर्ण एक अवस्था है। शास्त्रों के अनुसार प्रत्येक व्यक्ति शूद्र पैदा होता है और प्रयत्न और विकास से अन्य वर्ण अवस्थाओं में पहुंचता है। वास्तव में प्रत्येक में चारों वर्ण स्थापित हैं। इस व्यवस्था को वर्णाश्रम धर्म कहते हैं।
श्यामाचरण दूबे

श्यामाचरण दुबे (25 जुलाई 1922 - 1996) भारतीय समाजशास्त्री एवं साहित्यकार हैं। उन्हें एक कुशल प्रशासक और विभिन्न अंतर्राष्ट्रीय संस्थाओं के सलाहकार के रूप में भी याद किया जाता है। वे साहसिक और मानवीय गुणों से संपन्न व्यक्ति थे।

जीवन वृत्त

उनका जन्म 25 जुलाई 1922 को हुआ। उनकी माता राष्ट्रवादी थी और पिता कोर्ट ऑफ वॉर्ड्स के प्रबंधक थे। वे केवल 7-8 वर्ष के थे जब उनकी माँ का निधन हो गया। पिता के संरक्षण में उनका समय पढ़ने में बीतने लगा। इसका प्रारंभ हिंदी की पत्रिकाओं और पुस्तकों से हुआ जो आगे चलकर अंग्रेजी के ग्रंथों तक पहुँच गया।। सन् 1996 में उनका निधन हो गया।

शिक्षा

उनकी प्रारंभिक शिक्षा गाँव के ही प्राथमिक विद्यालय में हुई। वहाँ विद्यार्थियों को टाट पट्टी पर बैठना पड़ता था। उन्होंने नागपुर विश्वविद्यालय से राजनीतिक विज्ञान में ऑनर्स प्रथम श्रेणी में कर उच्च शिक्षा प्राप्त की। मानव विज्ञान को अपने शोध का विषय चुनकर उन्होंने विशेष रूप से छत्तीसगढ़ की कमार जनजाति को अपने अध्ययन का केंद्र बनाया।

कार्यक्षेत्र

पहले उन्होंने राष्ट्रीय सामुदायिक संस्थान को अपने प्रयासों से अनुसंधान केंद्र बनाया। इंडियन इंस्टिच्युट ऑफ एडवांस स्टडिज शिमला के निदेशक के रूप में भी उन्होंने अपनी क्षमताओं का परिचय दिया। बाद में वे जम्मू विश्वविद्यालय के कुलपति के पद पर नियुक्त हुए। मध्य प्रदेश उच्च शिक्षा अनुदान आयोग के सदस्य रहकर उन्होंने विश्वविद्यालय के स्तर पर पाठ्यक्रमों का आधुनिकीकरण करवाया।

सृजन

वे जब हाई स्कूल में थे तभी उन्होंने पत्रिकाओं में लिखना शुरु कर दिया था। कुछ ही वर्षों बाद हंस, विशाल भारत, मॉडर्न रिव्यु जैसे प्रतिष्ठित पत्रों के लिए उन्होंने गंभीर लेख लिखने शुरु कर दिए। अपने शोध कार्य को और अधिक विस्तार देने के लिए उन्होंने अंग्रेजी में इंडियन विलेज लिखी जिसका कई भारतीय भाषआओं में अनुवाद हुआ। उनकी अंग्रेजी की अन्य रचनाएँ हैं- इंडियाज चैलेंजेज विलेजेज, मॉरडनाइजेशन ऐंड डेवलपमेंट, सर्च फोर अलटरनेटिव पैराडाइम्स, इंडियन सोसायटि। इनमें आर्थिक और सामाजिक विकास का गंभीर अध्ययन हुआ है। उन्होंने हिंदी में मानव और संस्कृति, परंपरा इतिहास बोध और संस्कृति, शिक्षा समाज और भविष्य में संक्रमण की पीड़ा आदि रचनाएँ लिखी।

पुरस्कार / सम्मान

परंपरा इतिहासबोध और संस्कृति के लिए उन्हें भारतीय ज्ञआनपीठ ने मूर्तिदेवी पुरस्कार से सम्मानित किया।
शीना बजाज

निजी जीवन

इनका जन्म भारत में महाराष्ट्र के मुंबई शहर में 16 जून 1992 को हुआ था। इनकी बचपन से ही अभिनय में रुचि थी और मात्र 11 वर्ष की आयु में पहली बार फिल्मों में एक बाल कलाकार के रूप में दिखाई दी। चार सालों तक ये रोहित पुरोहित को डेट कर रहीं थी, और 22 जनवरी 2019 को जयपुर के एक रिज़ॉर्ट में इन्होंने उनके साथ शादी कर ली।

अभिनय

इन्होंने अपने अभिनय की शुरुआत फूटपाथ (2003) से की थी। इस फिल्म में अभिनय करते समय इनकी उम्र मात्र 11 साल थी। इसके बाद 12 साल की उम्र में इन्होंने अमिताभ बच्चन के साथ बाल कलाकार के रूप में  क्यों हो गया ना (2004) में काम किया। इन्होंने रक्त (2004), कलयुग (2005), भूत अंकल (2006), फैशन (2008) और शागिर्द (2011) आदि में भी काम किया है। धारावाहिकों में अभिनय की शुरुआत इन्होंने सोनी टीवी पर प्रसारित होने वाले धारावाहिक जस्सी जैसी कोई नहीं से शुरू की।
सोनी टीवी पर जस्सी जैसी कोई नहीं में काम करने के कई सालों के बाद 2008 में इन्होंने टीवी धारावाहिकों में फिर से काम करना शुरू किया। इसमें 2008 में इन्होंने पोगों टीवी पर कम्बाला इन्वैस्टिगेशन एजेंसी नामक कार्यक्रम में निक्की मेहरा का किरदार निभाया था। 2010 में इन्होंने डिज़्नी इंडिया में ईशान नामक धारावाहिक में हिमानी का किरदार निभाया। इसके बाद 2011 में शुरू हुए बेस्ट ऑफ लक निक्की में इन्हें डोली सिंह का किरदार मिला। सोनी टीवी पर ये 2012 में कुछ तो लोग कहेंगे धारावाहिक में डॉ॰ अदिति के रूप में नजर आईं।
इसके बाद 2014 में स्टार प्लस के अर्जुन में सिमरन, 2015 में जिंग के प्यार तूने क्या किया में ज़ारा के रूप में दिखाई दी। 2015 में कलर्स के धारावाहिक थपकी प्यार की में ये थपकी की बहन, अदिति चतुर्वेदी का किरदार निभा रही थीं। 2016 में सब टीवी के अलग अलग एपिसोड के रूप में दिखाये जाने वाले एक कहानी में इन्हें सिमरन का किरदार मिला था।
इसके बाद 2017 में इन्होंने सब टीवी के ही एक अन्य धारावाहिक खटमल ए इश्क़ में महक का किरदार निभा रही थीं। इसके अलावा सावित्री देवी कॉलेज एंड हॉस्पिटल में विशेष उपस्थिति देने के अलावा ये सोनी टीवी के संकटमोचन महाबली हनुमान धारावाहिक में नागिन का किरदार निभा रहीं थीं। 
2018 में इन्होंने स्टार प्लस के धारावाहिक, मरियम खान रिपोर्टिंग लाइव में मेहर खान का किरदार निभा रहीं हैं। इसके अलावा ज़ी टीवी के शो तुझसे है राब्ता में वर्षा नाम के एक किरदार के रूप में भी नज़र आई थीं। ये एंड टीवी के लाल इश्क़ नाम के प्रेम और डर वाले धारावाहिक के एक एपिसोड में डॉ॰ रानी के किरदार में नज़र आईं थीं।
नैना लाल किदवई

नैनालाल किदवई पेशे से चार्टर्ड अकाउंटेंट हैं और एचएसबीसी बैंक की भारत में प्रमुख हैं। वे वर्तमान में फिक्की की अध्यक्ष भी हैं। वे कई बैंकों के अहम पदों पर रह चुकी हैं। वे पहली भारतीय महिला हैं जिन्होंने किसी विदेशी बैंक का भारत में संचालन किया।
नैना ने शिमला, (हिमाचल प्रदेश) से स्कूली शिक्षा और दिल्ली विश्वविद्यालय से अर्थशास्त्र में स्नातक करने के बाद हावर्ड बिजनेस स्कूल' से एमबीए किया। वर्ष 1982 में ‘स्टैंडर्ड चाटर्ड बैंक’ से करियर की शुरुआत करने के बाद उन्होंने कुछ दिन ‘मोर्गन स्टेनले बैंक’ में काम किया और फिर एचएसबीसी से जुड़ गईं।
बल्देव विद्याभूषण

बल्देव विद्याभूषण गौणीय वैष्णव सम्प्रदाय के प्रसिद्ध आचार्य थे। इनका समय सं. 1750 से सं. 1840 के मध्य है। इन्होने बहुत सी टीकाएँ तथा मौलिक रचनाएँ प्रस्तुत कर चैतन्यसाहित्य की विशेष सेवा की है।
इनका जन्म उड़ीसा के अंतर्गत बालेश्वर जिला के रेमुना के पास एक ग्राम में हुआ। चिल्का झील के तटस्थ एक बस्ती में इन्होंने शिक्षा प्राप्त की तथा वेदाध्ययन के लिए महीशुर गए। इसी समय इन्होंने माध्व संप्रदाय में दीक्षा ली। इसके अनंतर संन्यास ग्रहण कर पुरी गए और वहाँ के पंडितसमाज को परास्त किया। रसिकानंद प्रभु के प्रशिष्य श्री राधादामोदर से षटसंदर्भ पढ़कर उन्हीं के शिष्य हो गए। विरक्त वैष्णव होने पर गोविंददास नाम हुआ। पुरी से नवद्वीप होते हुए यह वृंदावन चले आए और वहाँ भक्ति-रस-तत्व की शिक्षा ली। उस समय वृंदावन जयपुर नरेश जयसिंह द्वितीय के प्रभावक्षेत्र में था, जिन्हें गौड़ीय संप्रदाय के विरुद्ध यह कहकर भड़का दिया गया कि यह मत अवैदिक था। इस पर जयपुर में वैष्णव समाज बुलाया गया। इन्होंने स्वसंप्रदाय तथा परकीयावाद को वेदानुकूल प्रतिपादित किया और ब्रह्मसूत्र पर गोविंद भाष्य प्रस्तुत किया। गलता में गोपाल विग्रह प्रतिष्ठापित किया, जो मंदिर आज भी वर्तमान है।
कौल्पिट दोलित्र

कौल्पिट दोलित्र (Colpitts oscillator) कुण्डली-संधारित्र से निर्मित इलेक्ट्रॉनिक दोलक है जो निश्चित आवृति की के दोलन जनित करने के लिए संधारित्र और प्रेरक के संयोजन से बनता है। इसका आविष्कार १९१८ में अमेरिकी अभियंता एड्विन एच॰ कौल्पिट ने किया। कौल्पिट दोलित्र का विशिष्ठ गुणधर्म यह है कि इसमें सक्रीय परिपथ का पुनर्निवेश प्रेरक के साथ श्रेणी क्रम में जुड़े दो संधारित्रों से निर्मित विभव विभाजाक द्वारा दिया जाता है।
विमान सेवा

एक विमान सेवा, (हवाई कम्पनी) या एयरलाइन, वह कम्पनी होती है जो आमतौर पर एक अधिकृत प्रचालन प्रमाणपत्र या अनुज्ञापत्र (लाइसेंस) के द्वारा यात्रियों और माल ढुलाई के लिए हवाई परिवहन सेवाएं प्रदान करती है। विमान सेवा इन सेवाओं की आपूर्ति करने के लिए विमानो को खरीदती है या फिर पट्टे पर लेती है या पारस्परिक लाभ के लिए अन्य विमान सेवाओं के साथ भागीदारी या गठबंधन करती है।
विमान सेवायें या एयरलाइंस कई प्रकार की होती हैं, कुछ के पास सिर्फ एक विमान होता है जिसके माध्यम से वो डाक सेवायें देती है या माल ढुलाई करती है, तो कुछ अंतरराष्ट्रीय विमान सेवायें होती हैं जो अपने प्रचालन सैकड़ों हवाई जहाजो के माध्यम से करती हैं। विमानन सेवाओं के प्रकार के अनुसार इन्हें अंतरमहाद्वीपीय, अंत:महाद्वीपीय, अंतरराष्ट्रीय या घरेलू के रूप मे वर्गीकृत किया जा सकता है और अनुसूचित सेवाओं या चार्टर के रूप में संचालित किया जा सकता है।
प्रिज़्म (निगरानी कार्यक्रम)

प्रिज़्म (अंग्रेज़ी: PRISM) 2007 से संयुक्त राज्य अमेरिका की राष्ट्रीय सुरक्षा एजेंसी (एनएसए) द्वारा संचालित एक गुप्त जन इलेक्ट्रॉनिक निगरानी डेटा खनन कार्यक्रम है। प्रिज़्म डाटा संग्रह के प्रयास के लिए एक सरकारी कोड नाम है जिसे आधिकारिक तौर पर SIGAD US-984XN शीर्षक से जाना जाता है।
बुश प्रशासन के अंतर्गत 2007 में पारित हुए प्रोटेक्ट अमेरिका एक्ट के बाद प्रिज़्म शुरू हुआ। कार्यक्रम का संचालन यूएस फॉरेन इंटेलिजेंस सर्विलेन्स कोर्ट (फ़ीसा कोर्ट) के पर्यवेक्षण के अंतर्गत होता है जो स्वयं 1978 के फॉरेन इंटेलिजेंस सर्विलेन्स एक्ट के तहत स्थापित और अधिकृत किया गया था। इसे छह वर्ष पश्चात एनएसए के तकनीकी ठेकेदार एड्वर्ड स्नोडेन ने लीक किया, जिसने आगाह किया कि जन डेटा संग्रह की सीमा जितनी जनता को पता थी उसकी तुलना में कहीं अधिक थी और इसके साथ ही उसने इन गतिविधियों को "खतरनाक" और "आपराधिक" बताया। ये खुलासे द गार्डियन और द वॉशिंगटन पोस्ट के द्वारा जून 6, 2013, को प्रकाशित किए गए थे।
दस्तावेज़ जो लीक में शामिल था उसके अनुसार प्रिज़्म "एनएसए विश्लेषणात्मक रिपोर्ट के लिए इस्तेमाल की जाने वाली कच्ची खुफ़िया जानकारी का नंबर एक स्रोत था"। लीक हुई जानकारी उस रहस्योद्घाटन के एक दिन पश्चात सार्वजनिक हुई जिसमें फ़ीसा कोर्ट दूरसंचार कंपनी वेरिज़ोन कम्युनिकेशंस की एक गौण कंपनी को आदेश दिया था कि उसे दैनिक आधार पर अपने सभी ग्राहकों द्वारा की गईं टेलीफ़ोन कॉल के ट्रैकिंग लॉग एनएसए को उपलब्ध कराने पड़ेंगे।
अमेरिकी सरकार के अधिकारियों ने द गार्डियन और वॉशिंगटन पोस्ट की कहानियों के कुछ पहलुओं को विवादास्पद कहा है और कार्यक्रम का बचाव यह कहते हुआ करा कि वॉरंट के बिना यह घरेलू ठिकानों पर इस्तेमाल नहीं किया जा सकता। उनके अनुसार इसके द्वारा आतंकवादी गतिविधियों को रोकने में सहायता मिली है और इसे संघीय सरकार की कार्यकारी, न्यायिक और विधायी शाखाओं से स्वतंत्र निरीक्षण प्राप्त होते हैं।
१२११ ईसा पूर्व

१२११ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२११ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।

१२११ ईसा पूर्व में घटित घटनाएँ

Delhi sutnate=== स्थान के अनुसार ===
विंडोज 10 मोबाइल

विशेषता

अलग अलग उपकरणों में इसके उपयोग को सरल बनाया गया है। विंडोज 10 के अनुप्रयोग को आसानी से विंडोज 10 मोबाइल में चलाया जा सकता है।
बसंत और शरद काल

बसंत और शरद काल (चीनी:春秋时代, चुन च्यु शी दाई; अंग्रेज़ी: Spring and Autumn Period) प्राचीन चीन के पूर्वी झोऊ राजवंश काल के पहले भाग को कहते हैं, जो ७७१ ईसापूर्व से ४७६ ईसापूर्व तक चला, हालाँकि कभी-कभी ४०३ ईसापूर्व को इस काल का अंत माना जाता है। इस काल से सम्बंधित चीनी सभ्यता का क्षेत्र ह्वांग नदी घाटी के मैदान में, शानदोंग प्रायद्वीप में और इनके कुछ नज़दीकी इलाक़ों में स्थित था। इस काल का 'बसंत और शरद' वाला नाम 'बसंत और शरद के वृतान्त' नामक ऐतिहासिक ग्रन्थ से आता है, जिसमें लू (鲁国, Lu) नाम के राज्य की दास्तान दर्ज है, जो प्रसिद्ध धार्मिक दार्शनिक कन्फ़्यूशियस का घर भी था।

रियासतों की बढ़ती शक्ति

इस काल में झोऊ वंश के सम्राटों की शक्ति बस नाम-मात्र की रह गई। उनका केवल अपनी राजधानी, लुओ यी, पर नियंत्रण था। झोऊ काल की शुरुआत में राजघराने के भाई-बंधुओं और सेनापतियों को अलग-अलग राज्य दे दिए गए थे जिनको सम्राट के अधीन रखा गया था। यह इसलिए किया गया था क्योंकि झोऊ अपने से पहले आने वाले शांग राजवंश से जीत तो गए थे लेकिन उन्हें इतने बड़े साम्राज्य पर नियंत्रण रखने में कठिनाई आ रही थी। शुरू में यह रियासतों की व्यवस्था चली लेकिन झोऊ सरकार कमज़ोर पड़ने पर यह सब अपने अलग-अलग राजकुल और देश चलने लगे। इन रियासतों में से १२ सबसे बड़ी रियासतों के सरदार समय-समय पर मिलकर नीतियां तय करने लगे। कभी-कभी किसी एक नेता को सभी रियासतों की मिली-जुली फ़ौज का सेनापति भी घोषित कर दिया जाता था। समय के साथ-साथ इन राज्यों में झड़पें बढ़ीं और ये एक दुसरे की धरती हड़पने लगे। छठी शताब्दी ईसापूर्व तक सबसे छोटे राज्य ग़ायब हो चुके थे और गिनती के कुछ बड़े राज्यों का चीन पर बोलबाला था। कुछ दक्षिणी राज्यों ने (मसलन वू राज्य ने) तो खुल्लम-खुल्ला झोऊ साम्राज्य से अपनी स्वतंत्रता घोषित कर दी, जिस से अन्य राज्यों ने उनमें से कुछ के विरुद्ध अभियान चलाये।

रियासतों में गृह-युद्ध

इन राज्यों में आपस में झगड़े तो चल ही रहे थे, लेकिन इनके अन्दर भी सत्ता के लिए खींचातानी जारी थी। 'जिन' (Jìn) नामक राज्य में छह ज़मीनदारी परिवारों में आपसी युद्ध हुए। ची (Qí) राज्य में चेन परिवार ने अपने सभी दुश्मनों को मार डाला। जब इन राज्यों में अंदरूनी गृह-युद्ध समाप्त हुए और शासक परिवार अपने शत्रुओं का ख़ात्मा कर के स्पष्ट रूप से उभर आये फिर उनकी शक्तियाँ राज्यों के बीच की लड़ाइयों में लगनी आरम्भ हुई। ४०३ ईसापूर्व में 'जिन' राज्य के तीन सर्वोच्च परिवारों ने उस राज्य का विभाजन किया और यही वर्ष 'बसंत और शरद काल' का अंत और 'झगड़ते राज्यों के काल' का आरम्भ माना जाता है।
अभिरामी

व्यक्तिगत जीवन और शिक्षा

अभिरामी जिनका बचपन ' दिव्या गोपिकुमार था का जन्म जुलाई १९८३ में एक तमिल परिवार में हुआ था। इस कारण इनकी मातृभाषा तमिल है। इनका जन्म केरल में हुआ था और वहीं पली बढ़ी थीं।
काली नदी (कर्नाटक)

काली नदी या कालीनदी भारत के कर्णाटक राज्य में बहने वाली एक नदी है। बिजली उत्पादन के लिए इस नदी पर बहुत से बाँध बने हैं। इस नदी का उद्गम स्थल पश्चिमी घाट में है और यह पश्चिम की ओर बहती हुई करवर नामक कस्बे के निकट अरब सागर में मिल जाती है। नदी मुख्यतः उत्तरी कनार जिले से होकर बहती है। इस नदी की सहायक नदियाँ हैं, ऊपरी कनेरी और तत्थीहल्ला।
यह नदी उत्तरी कनार जिले में ४ लाख लोगों की जीवनरेखा है और कई हज़ार अन्य लोगों, जिनमें करवर तट के मछुआरे भी हैं, के लिए यह नदी जीविका का साधन है।
औद्योगिक इकाइयों द्वारा अनुपचारित निस्सारी नदी में छोड़ने, अवैध बालू खनन जो सूपा क्षेत्र में अंधाधुन्ध जारी है, के कारण नदी पारिस्थितिकी को बहुत क्षति पहुँची है। इसके अतिरिक्त नदी मुहाने पर बहुत सी रासायनिक कंपनियाँ हैं जहाँ से दशकों से विषाक्त अपशिष्ट नदी के जल में रिस रहा है।
कोणीय विस्थापन

जब कोई कण एक वृत्ताकार मार्ग पर गति करता है तो किसी समय कण का त्रिज्य सदिश कण की प्रारंम्भिक स्थिति के सापेच्छ जितना कोण घूमता है उसे कण का कोणीय विस्थापन कहते है | इसे भौतिकी घूर्णन यांत्रिकी में

                 Thita = ∆s/r
          
            से प्रदर्शित करते है|
एन्थ्राक्वीनोन

एन्थ्राक्वीनोन एक कार्बनिक यौगिक है।
कास्टिंग काउच

कास्टिंग काउच उस अनैतिक और गैर कानूनी आचार को कहते हैं जिसमें कोई उम्मीदवार या किसी जूनियर से किसी व्यवसाय में प्रवेश करने या किसी संगठन के भीतर कैरियर की उन्नति के लिए सेक्स की मांग की जाती है। शब्द कास्टिंग काउच चलचित्र फिल्म उद्योग में उत्पन्न हुआ। काउच का मतलब सोफा होता है। ये निर्देशक और निर्माताओं के कार्यालय में रखे सोफे की ओर इंगित करता है जहाँ महत्वाकांक्षी अभिनेताओं का साक्षात्कार होता है।
इस शब्द का उपयोग प्रायः मनोरंजन के अलावा अन्य उद्योगों में भी होने लगा है। ऐसा आचार शक्ति का दुरुपयोग हो सकता है और अगर उसे समाचार योग्य माना जाता है तो वह व्यापक सेक्स स्कैंडल बन सकता है।
सिंधिया कन्या विद्यालय

सिंधिया कन्या विद्यालय ग्वालियर में स्थित एक महाविद्यालय है।
निर्मला जैन

जीवनी

निर्मला जैन का जन्म 28 अक्टूबर 1932 में दिल्ली के एक व्यापारी परिवार में हुआ। बचपन में ही उसके पिता की मृत्यु हो गई थी। उस ने दिल्ली में ही शिक्षा पूरी की और वर्षों कत्थक गुरु अच्छन महाराज (बिरजू महाराज के पिता) से नृत्य की शिक्षा प्राप्त की। उसने दिल्ली विश्वविद्यालय से एम.ए., पीएच.डी. और डी. लिट्. की उपाधियाँ प्राप्त कीं। अध्यापन के क्षेत्र में निर्मला की पहली नियुक्ति लेडी श्रीराम कॉलेज में हुई। 14 साल (1956-70) तक उस कॉलेज में रहने के बाद वह दिल्ली यूनिवर्सिटी में (1970-1996) रही। सेवानिवृत्त होने के बाद भी, वे विशेष आमन्त्रित रूप से दस वर्ष तक अध्यापन करती रहीं।